CELEX: 32011R1355
Language: el
Date: 2011-12-20 00:00:00
Title: Εκτελεστικός κανονισμός (ΕΕ) αριθ. 1355/2011 της Επιτροπής, της 20ής Δεκεμβρίου 2011 , για την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

21.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 338/39
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1355/2011 ΤΗΣ ΕΠΙΤΡΟΠΉΣ
   της 20ής Δεκεμβρίου 2011
   για την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 329/2007 (1) του Συμβουλίου, και ιδίως το άρθρο 13 παράγραφος 1 στοιχείο ε),
   Εκτιμώντας τα ακόλουθα:
   
               (1)
            
            
               Το παράρτημα V του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων, οι οποίοι, αφού έχουν εγγραφεί στον κατάλογο από το Συμβούλιο, καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (2)
            
            
               Στις 19 Δεκεμβρίου 2011 το Συμβούλιο αποφάσισε να τροποποιήσει τον κατάλογο των προσώπων, οντοτήτων και φορέων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα V θα πρέπει να επικαιροποιηθεί.
            
         
               (3)
            
            
               Ο παρών κανονισμός πρέπει να ισχύσει αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 329/2007 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2011.
      
         
            Για την Επιτροπή, εξ ονόματος του Προέδρου,
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 88 της 29.3.2007, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ V
            
               Κατάλογος προσώπων, οντοτήτων και οργανισμών ο οποίος αναφέρεται στο άρθρο 6 παράγραφος 2
            
            Α.   Φυσικά πρόσωπα που αναφέρονται στο άρθρο 6 παράγραφος 2 στοιχείο α)
            
                        #
                     
                     
                        Ονοματεπώνυμο (και ενδεχόμενα προσωνύμια)
                     
                     
                        Αναγνωριστικά στοιχεία
                     
                     
                        Αιτιολογία
                     
                  
                        1.
                     
                     
                        CHANG Song-taek (άλλως JANG Song-Taek)
                     
                     
                        Ημερομηνία γέννησης:
                        2.2.1946 ή 6.2.1946 ή 23.2.1946 (Επαρχία North Hamgyong)
                        Αριθ. διαβατηρίου (από το 2006): PS 736420617
                     
                     
                        Μέλος της Εθνικής Επιτροπής Άμυνας. Διευθυντής του τμήματος διοίκησης του Κόμματος των Εργαζομένων της Κορέας.
                     
                  
                        2.
                     
                     
                        CHON Chi Bu
                     
                     
                         
                     
                     
                        Μέλος της Γενικής Υπηρεσίας Ατομικής Ενέργειας, τέως τεχνικός διευθυντής του Yongbyon.
                     
                  
                        3.
                     
                     
                        CHU Kyu-Chang (άλλως JU Kyu-Chang)
                     
                     
                        Ημερομηνία γέννησης: μεταξύ 1928 και 1933
                     
                     
                        Πρώτος υποδιευθυντής του Τμήματος Αμυντικής Βιομηχανίας (βαλλιστικό πρόγραμμα), Κόμμα Εργαζομένων Κορέας, μέλος της Εθνικής Επιτροπής Άμυνας.
                     
                  
                        4.
                     
                     
                        HYON Chol-hae
                     
                     
                        Έτος γέννησης: 1934 (Μαντζουρία, Κίνα)
                     
                     
                        Υποδιευθυντής του Τμήματος Γενικής Πολιτικής των ενόπλων δυνάμεων (στρατιωτικός σύμβουλος του Kim Jong Il).
                     
                  
                        5.
                     
                     
                        JON Pyong-ho
                     
                     
                        Έτος γέννησης: 1926
                     
                     
                        Γραμματέας της Κεντρικής Επιτροπής του Κόμματος Εργαζομένων Κορέας, επικεφαλής του τμήματος της Κεντρικής Επιτροπής που αφορά την βιομηχανία εφοδιασμού σε στρατιωτικά είδη, η οποία ελέγχει την Δεύτερη Οικονομική Επιτροπή της Κεντρικής Επιτροπής, μέλος της Εθνικής Επιτροπής Άμυνας.
                     
                  
                        6.
                     
                     
                        Αντιστράτηγος KIM Yong Chol
                        (άλλως Kim Yong-Chol· Kim Young-Chol· Kim Young-Cheol· Kim Young-Chul)
                     
                     
                        Έτος γέννησης: 1946
                        (Pyongan-Pukto, Βόρεια Κορέα)
                     
                     
                        Διοικητής Γενικού Γραφείου Αναγνώρισης (Reconnaissance General Bureau-RGB).
                     
                  
                        7.
                     
                     
                        KIM Yong-chun (άλλως Young-chun)
                     
                     
                        Ημερομηνία γέννησης: 4.3.1935
                        Αριθμός διαβατηρίου: 554410660
                     
                     
                        Αντιπρόεδρος της Εθνικής Επιτροπής Άμυνας, υπουργός των Λαϊκών Ενόπλων Δυνάμεων, ειδικός σύμβουλος του Kim Jong Il για την πυρηνική στρατηγική.
                     
                  
                        8.
                     
                     
                        O Kuk-Ryol
                     
                     
                        Έτος γέννησης: 1931
                        (επαρχία Jilin, Κίνα)
                     
                     
                        Αντιπρόεδρος της Εθνικής Επιτροπής Άμυνας, εποπτεύων την απόκτηση στο εξωτερικό της τεχνολογίας αιχμής για τα πυρηνικά και βαλλιστικά προγράμματα.
                     
                  
                        9.
                     
                     
                        PAEK Se-bong
                     
                     
                        Έτος γέννησης: 1946
                     
                     
                        Πρόεδρος της δεύτερης οικονομικής επιτροπής (υπεύθυνος για το βαλλιστικό πρόγραμμα) της Κεντρικής Επιτροπής του Κόμματος των Εργαζομένων της Κορέας. Μέλος της Εθνικής Επιτροπής Άμυνας.
                     
                  
                        10.
                     
                     
                        PAK Jae-gyong (άλλως Chae-Kyong)
                     
                     
                        Έτος γέννησης: 1933
                        Αριθμός διαβατηρίου: 554410661
                     
                     
                        Υποδιευθυντής του τμήματος γενικής πολιτικής των λαϊκών ενόπλων δυνάμεων και υποδιευθυντής του γραφείου εφοδιαστικής των λαϊκών ενόπλων δυνάμεων (στρατιωτικός σύμβουλος του Kim Jong Il).
                     
                  
                        11.
                     
                     
                        PAK To-Chun
                     
                     
                        Ημερομηνία γέννησης: 9.3.1944
                        (Jagang, Rangrim)
                     
                     
                        Μέλος του Συμβουλίου Εθνικής Ασφάλειας. Επικεφαλής της βιομηχανίας όπλων και έχει αναφερθεί ότι διοικεί το γραφείο πυρηνικής ενέργειας. Αυτό το Ινστιτούτο είναι αποφασιστικής σημασίας για το πυρηνικό πρόγραμμα και το πρόγραμμα φορέων του DPRK.
                     
                  
                        12.
                     
                     
                        PYON Yong Rip (άλλως Yong-Nip)
                     
                     
                        Ημερομηνία γέννησης: 20.9.1929
                        Αριθμός διαβατηρίου: 645310121 (ημερομηνία έκδοσης 13.9.2005).
                     
                     
                        Πρόεδρος της Ακαδημίας Επιστημών η οποία ενέχεται στη βιολογική έρευνα που σχετίζεται με τα όπλα μαζικής καταστροφής.
                     
                  
                        13.
                     
                     
                        RYOM Yong
                     
                     
                         
                     
                     
                        Διευθυντής του Γενικού Γραφείου Ατομικής Ενέργειας (οντότητα εγγεγραμμένη στον κατάλογο από τα Ηνωμένα Έθνη), υπεύθυνος για τις διεθνείς σχέσεις.
                     
                  
                        14.
                     
                     
                        SO Sang-kuk
                     
                     
                        Ημερομηνία γέννησης: μεταξύ 1932 και 1938
                     
                     
                        Επικεφαλής του τμήματος πυρηνικής φυσικής, Πανεπιστήμιο Kim Il Sung.
                     
                  
               
            Β.   Νομικά πρόσωπα, οντότητες και φορείς που αναφέρονται στο άρθρο 6 παράγραφος 2 στοιχείο α)
            
                         
                     
                     
                        Ονοματεπώνυμο (και ενδεχόμενα προσωνύμια)
                     
                     
                        Αναγνωριστικά στοιχεία
                     
                     
                        Αιτιολογία
                     
                  
                        1.
                     
                     
                        Green Pine Associated Corporation (γνωστή και ως Ch’o’ngsong Yo’nhap· Saengpil Associated Company· General Precious Metal Complex (GPM)· Myong Dae Company· Twin Dragon Trading (TDT))
                     
                     
                        c/o Έδρα Γενικού Γραφείου Αναγνώρισης, Hyongjesan-Guyok, Pyongyang / Nungrado, Pyongyang
                     
                     
                        Η οργάνωση Ch’o’ngsong Yo’nhap έχει επισημανθεί για κυρώσεις λόγω εξαγωγής όπλων ή σχετικού υλικού από τη Βόρεια Κορέα. Η Green Pine εξειδικεύεται στην παραγωγή ναυτικών στρατιωτικών σκαφών και οπλισμού, όπως υποβρύχια, στρατιωτικά σκάφη και συστήματα πυραύλων, και έχει εξαγάγει τορπίλες, ενώ παρείχε και τεχνική βοήθεια σε ιρανικές εταιρείες άμυνας. Η Green Pine είναι υπεύθυνη για εξαγωγές του ημίσεος σχεδόν των όπλων και σχετικού υλικού από τη Βόρεια Κορέα και ανέλαβε πολλές δραστηριότητες της KOMID μετά την εγγραφή της στον κατάλογο από το Συμβούλιο Ασφαλείας των Ηνωμένων Εθνών.
                     
                  
                        2.
                     
                     
                        Hesong Trading Corporation
                     
                     
                        Τοποθεσία: Pyongyang
                     
                     
                        Θυγατρική της Korea Mining Development Corporation (KOMID) (οντότητα εγγεγραμμένη στον κατάλογο από τα Ηνωμένα Έθνη, 24.4.2009)· βασικός έμπορος όπλων και σημαντικός εξαγωγέας αγαθών και εξοπλισμού που σχετίζονται με βαλλιστικούς πυραύλους και συμβατικά όπλα.
                        Η Hesong Trading Corporation εμπλέκεται σε προμήθειες με πιθανή χρήση στο πλαίσιο του προγράμματος βαλλιστικών πυραύλων.
                     
                  
                        3.
                     
                     
                        Korea Complex Equipment Import Corporation
                     
                     
                        Τοποθεσία: Rakwon-dong, Pothonggang District, Pyongyang
                     
                     
                        Θυγατρική της Korea Ryongbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009). Όμιλος αμυντικών επιχειρήσεων, εξειδικευμένος στις αγορές για λογαριασμό της αμυντικής βιομηχανίας της Λαϊκής Δημοκρατίας της Κορέας (ΛΔΚ) και στη στήριξη των πωλήσεων στρατιωτικού εξοπλισμού της εν λόγω χώρας.
                     
                  
                        4.
                     
                     
                        Korea Heungjin Trading Company
                     
                     
                        Τοποθεσία: Pyongyang
                     
                     
                        Οντότητα με έδρα το Pyongyang που χρησιμοποιεί η Korea Mining Development Trading Corporation (KOMID) για λόγους εμπορίου (η KOMID εγγράφηκε στον κατάλογο από τα Ηνωμένα Έθνη, 24.4.2009). Υπάρχουν επίσης υποψίες ότι η Korea Heungjin Trading Company έχει προμηθεύσει είδη που σχετίζονται με πυραύλους στον βιομηχανικό όμιλο Shahid Hemmat του Ιράν.
                     
                  
                        5.
                     
                     
                        Korea International Chemical Joint Venture Company
                        (άλλως Choson International Chemicals Joint Operation Company· Chosun International Chemicals Joint Operation Company· International Chemical Joint Venture Corporation)
                     
                     
                        Τοποθεσία: Hamhung, South Hamgyong Province, Man gyongdae-kuyok, Pyongyang, Mangyungdae-gu, Pyongyang
                     
                     
                        Θυγατρική της Korea Ryongbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009). Όμιλος αμυντικών επιχειρήσεων, εξειδικευμένος στις αγορές για λογαριασμό της αμυντικής βιομηχανίας της Λαϊκής Δημοκρατίας της Κορέας (ΛΔΚ) και στη στήριξη των πωλήσεων στρατιωτικού εξοπλισμού της εν λόγω χώρας.
                     
                  
                        6.
                     
                     
                        Korea Kwangsong Trading Corporation
                     
                     
                        Τοποθεσία: Rakwon-dong, Pothonggang District, Pyongyang
                     
                     
                        Θυγατρική της Korea Ryongbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009). Όμιλος αμυντικών επιχειρήσεων, εξειδικευμένος στις αγορές για λογαριασμό της αμυντικής βιομηχανίας της Λαϊκής Δημοκρατίας της Κορέας (ΛΔΚ) και στη στήριξη των πωλήσεων στρατιωτικού εξοπλισμού της εν λόγω χώρας.
                     
                  
                        7.
                     
                     
                        Korea Pugang mining and Machinery Corporation ltd
                     
                     
                         
                     
                     
                        Θυγατρική της Korea Ryongbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009). Εκμεταλλεύεται εγκαταστάσεις για την παραγωγή σκόνης αλουμινίου η οποία χρησιμοποιείται σε πυραύλους.
                     
                  
                        8.
                     
                     
                        Korea Ryonha Machinery Joint Venture Corporation
                        (άλλως Chosun Yunha Machinery Joint Operation Company· Korea Ryenha Machinery J/V Corporation· Ryonha Machinery Joint Venture Corporation)
                     
                     
                        Τοποθεσία: Κεντρική Επαρχία, Pyongyang, Mangungdae-gu, Pyongyang, Mangyongdae District, Pyongyang
                     
                     
                        Θυγατρική της Korea Ryongbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009). Όμιλος αμυντικών επιχειρήσεων, εξειδικευμένος στις αγορές για λογαριασμό της αμυντικής βιομηχανίας της Λαϊκής Δημοκρατίας της Κορέας (ΛΔΚ) και στη στήριξη των πωλήσεων στρατιωτικού εξοπλισμού της εν λόγω χώρας.
                        Οι τόποι παραγωγής της Korea Ryonha Machinery Joint Venture Corporation εκσυγχρονίστηκαν τελευταία και προορίζονται εν μέρει για την επεξεργασία υλικών σχετικών με την παραγωγή πυρηνικών.
                     
                  
                        9.
                     
                     
                        Korea Taesong Trading Company
                     
                     
                        Τοποθεσία: Pyongyang
                     
                     
                        Οντότητα με έδρα το Pyongyang που χρησιμοποιεί η Korea Mining Development Trading Corporation (KOMID) για λόγους εμπορίου (η KOMID εγγράφηκε στον κατάλογο από τα Ηνωμένα Έθνη, 24.4.2009). Η Korea Taesong Trading Company ενήργησε για λογαριασμό της KOMID σε συναλλαγές με τη Συρία.
                     
                  
                        10.
                     
                     
                        Munitions Industry Department
                        (άλλως Military Supplies Industry Department)
                     
                     
                        Τοποθεσία: Pyongyang
                     
                     
                        Υπεύθυνη για την επίβλεψη δραστηριοτήτων των στρατιωτικών βιομηχανιών της Βόρειας Κορέας, συμπεριλαμβανομένης της Δεύτερης Οικονομικής Επιτροπής (SEC) και της KOMID. Στο έργο αυτό περιλαμβάνεται η επίβλεψη της ανάπτυξης των προγραμμάτων βαλλιστικών πυραύλων και πυρηνικών της Βόρειας Κόρεας.
                        Έως πρόσφατα, επικεφαλής στο Τμήμα Βιομηχανίας Πυρομαχικών ήταν ο Jon Pyong Ho· σύμφωνα με πληροφορίες ο πρώην πρώτος υποδιευθυντής του Τμήματος Βιομηχανίας Πυρομαχικών (MID), Chu Kyu-ch’ang (Ju Gyu-chang), είναι ο σημερινός διευθυντής της MID, η οποία δημόσια αναφέρεται ως το Τμήμα Μηχανολογικής Βιομηχανίας. Ο Chu θήτευσε ως ο γενικός επιβλέπων για την ανάπτυξη πυραύλων της Βόρειας Κορέας, συμπεριλαμβανομένης της εποπτείας της 5ης Απριλίου 2009 της εκτόξευσης πυραύλου Taepo Dong-2 (TD-2) και της αποτυχημένης εκτόξευσης του Ιουλίου 2006 του TD-2.
                     
                  
                        11.
                     
                     
                        Korean Ryengwang Trading Corporation
                     
                     
                        Rakwon-dong, Pothonggang District, Pyongyang, Βόρεια Κορέα
                     
                     
                        Θυγατρική της Korea Ryongbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009).
                     
                  
                        12.
                     
                     
                        Reconnaissance General Bureau (RGB)
                        (γνωστό και ως Chongch’al Ch’ongguk· RGΒ· KPA Unit 586)
                     
                     
                        Τοποθεσία: Hyongjesan-Guyok, Pyongyang, North Korea, Nungrado, Pyongyang, Βόρεια Κορέα
                     
                     
                        Το Γενικό Γραφείο Αναγνώρισης (RGB) είναι ο κύριος οργανισμός πληροφοριών της Βόρειας Κορέας, ο οποίος δημιουργήθηκε στις αρχές του 2009 με τη συγχώνευση των υφιστάμενων οργανισμών πληροφοριών του Κόμματος Εργαζομένων Κορέας, του Τμήματος Επιχειρήσεων και του Γραφείου 35, και του Γραφείου Αναγνώρισης του Λαϊκού Στρατού της Κορέας. Υπάγεται απευθείας στο υπουργείο Άμυνας και είναι κυρίως επιφορτισμένο με το καθήκον της συγκέντρωσης στρατιωτικών πληροφοριών. Το RGB εμπορεύεται συμβατικά όπλα και ελέγχει την εταιρεία συμβατικών όπλων της Βόρειας Κορέας Green Pine Associated Corporation (Green Pine).
                     
                  
                        13.
                     
                     
                        Δεύτερη Οικονομική Επιτροπή και Δεύτερη Ακαδημία Φυσικών Επιστημών
                     
                     
                         
                     
                     
                        Η Δεύτερη Οικονομική Επιτροπή συμμετέχει σε βασικές πτυχές του προγράμματος πυραύλων της Βόρειας Κορέας. Η Δεύτερη Οικονομική Επιτροπή είναι υπεύθυνη για την επίβλεψη της παραγωγής βαλλιστικών πυραύλων της Βόρειας Κορέας. Κατευθύνει επίσης της δραστηριότητες της KOMID (η KOMID έχει εγγραφεί στον κατάλογο με απόφαση των Ηνωμένων Εθνών, 24.4.2009). Είναι μια οργάνωση εθνικού επιπέδου, αρμόδια για την έρευνα και ανάπτυξη προηγμένων οπλικών συστημάτων της Βόρειας Κορέας, συμπεριλαμβανομένων των πυραύλων και πιθανώς πυρηνικών όπλων. Χρησιμοποιεί πολλές θυγατρικές οργανώσεις για να αποκτήσει τεχνολογία, εξοπλισμό και πληροφορίες από το εξωτερικό, συμπεριλαμβανομένης της Korea Tangun Trading Corporation, προς χρήση στο πρόγραμμα πυραύλων και πιθανώς στο πρόγραμμα πυρηνικών όπλων της Βόρειας Κορέας.
                     
                  
                        14.
                     
                     
                        Sobaeku United Corp (άλλως Sobaeksu United Corp)
                     
                     
                         
                     
                     
                        Κρατική εταιρεία που ενέχεται στην έρευνα ή απόκτηση ευαίσθητων προϊόντων ή εξοπλισμού. Έχει στην κατοχή της πολλά κοιτάσματα φυσικού γραφίτη που τροφοδοτούν σε πρώτη ύλη δύο εργοστάσια μεταποίησης που παράγουν συγκεκριμένα συμπαγείς όγκους γραφίτη που μπορούν να χρησιμοποιηθούν στον βαλλιστικό τομέα.
                     
                  
                        15.
                     
                     
                        Tosong Technology Trading Corporation
                     
                     
                        Τοποθεσία: Pyongyang
                     
                     
                        Ελέγχεται από την Korea Mining Development Corporation (KOMID) (οντότητα εγγεγραμμένη στον κατάλογο από τα Ηνωμένα Έθνη, 24/4/2009). Βασικός έμπορος όπλων και σημαντικός εξαγωγέας αγαθών και εξοπλισμού που σχετίζονται με τους βαλλιστικούς πυραύλους και τα συμβατικά όπλα.
                     
                  
                        16.
                     
                     
                        Κέντρο Πυρηνικής Έρευνας του Yongbyon
                     
                     
                         
                     
                     
                        Κέντρο έρευνας που έχει συμμετάσχει στην παραγωγή πλουτωνίου στρατιωτικής ποιότητας. Κέντρο που εξαρτάται από το Γενικό Γραφείο Ατομικής Ενέργειας (οντότητα εγγεγραμμένη στον κατάλογο από τα Ηνωμένα Έθνη, 16.7.2009).
                     
                  
               
            Γ.   Φυσικά πρόσωπα που αναφέρονται στο άρθρο 6 παράγραφος 2 στοιχείο β)
            
                        #
                     
                     
                        Ονοματεπώνυμο (και ενδεχόμενα προσωνύμια)
                     
                     
                        Αναγνωριστικά στοιχεία
                     
                     
                        Αιτιολογία
                     
                  
                        1.
                     
                     
                        JON Il-chun
                     
                     
                        Ημερομηνία γέννησης: 24.8.1941
                     
                     
                        Τον Φεβρουάριο του 2010 ο KIM Tong-un απαλλάχθηκε από τα καθήκοντά του ως διευθυντή του Γραφείου 39, το οποίο είναι αρμόδιο, μεταξύ άλλων, για την αγορά αγαθών από τις διπλωματικές αντιπροσωπείες της Λαϊκής Δημοκρατίας της Κορέας (ΛΔΚ) στις οποίες έχουν επιβληθεί κυρώσεις. Αντικαταστάθηκε από τον JON Il-chun. Λέγεται ότι ο JON Il-chun είναι επίσης ένα από τα ηγετικά στελέχη της Κρατικής Αναπτυξιακής Τράπεζας.
                     
                  
                        2.
                     
                     
                        KIM Tong-un
                     
                     
                         
                     
                     
                        Πρώην διευθυντής του «Γραφείου 39» της Κεντρικής Επιτροπής του Κόμματος των Εργαζομένων που εμπλέκεται στην χρηματοδότηση της διάδοσης.
                     
                  
                        3.
                     
                     
                        KIM Tong-Myo'ng
                        (άλλως Kim Chin-so'k)
                     
                     
                        Έτος γέννησης: 1964
                        Ιθαγένεια: Βόρεια Κορέα
                     
                     
                        Kim Tong-Myo'ng ενεργεί εξ ονόματος της Tanchon Commercial Bank (οντότητα εγγεγραμμένη στον κατάλογο από τα Ηνωμένα Έθνη, 24.4.2009).
                        Ο Kim Dong Myong κατείχε διάφορες θέσεις στην Tanchon, τουλάχιστον από το 2002 και μετά, ενώ σήμερα είναι πρόεδρος. Διαδραμάτισε επίσης ρόλο στη διαχείριση των υποθέσεων της Amroggang (που είναι της ιδιοκτησίας ή ελεγχόμενη από την Tanchon Commercial Bank) χρησιμοποιώντας το προσωνύμιο Kim Chin-so'k.
                     
                  
               
            Δ.   Νομικά πρόσωπα, οντότητες ή φορείς που αναφέρονται στο άρθρο 6 παράγραφος 2 στοιχείο β)
            
                        #
                     
                     
                        Ονοματεπώνυμο (και ενδεχόμενα προσωνύμια)
                     
                     
                        Αναγνωριστικά στοιχεία
                     
                     
                        Αιτιολογία
                     
                  
                        1.
                     
                     
                        Amroggang Development Banking Corporation
                        (άλλως Amroggang Development Bank· Amnokkang Development Bank)
                     
                     
                        Διεύθυνση: Tongan-dong, Pyongyang
                     
                     
                        Οντότητα της ιδιοκτησίας ή ελεγχόμενη από την Tanchon Commercial Bank (οντότητα εγγεγραμμένη στον κατάλογο από τα Ηνωμένα Έθνη, 24.4.2009).
                        Η Amroggang Development Banking Corporation, η οποία ιδρύθηκε το 2006, διοικείται από υπαλλήλους της Tanchon Commercial Bank, η οποία διαδραματίζει ρόλο στη χρηματοδότηση των πωλήσεων βαλλιστικών πυραύλων της KOMID (οντότητα εγγεγραμμένη στον κατάλογο από τα Ηνωμένα Έθνη, 24.4.2009), ενώ συμμετείχε επίσης και σε συναλλαγές βαλλιστικών πυραύλων από την KOMID στον όμιλο του Ιράν Shahid Hemmat Industrial Group (SHIG).
                     
                  
                        2.
                     
                     
                        Bank of East Land
                        (άλλως Dongbang Bank· Tongbang U’nhaeng· Tongbang Bank)
                     
                     
                        Διεύθυνση: PO Box 32, BEL Building, Jonseung-Dung, Moranbong District, Pyongyang
                     
                     
                        Χρηματοπιστωτικό ίδρυμα της Βόρειας Κορέας το οποίο διευκολύνει τις συναλλαγές που συνδέονται με όπλα καθώς και λοιπή υποστήριξη στον καθορισμένο κατασκευααστή και εξαγωγέα όπλων Green Pine Associated Corporation (Green Pine). Η Bank of East Land συνεργάστηκε ενεργά με την Green Pine για τη μεταφορά κεφαλαίων κατά τρόπο που να παρακάμπτει τις κυρώσεις.
                        Το 2007 και το 2008, η Bank of East Land διευκόλυνε τις συναλλαγές στις οποίες εμπλέκεται η Green Pine και καθορισμένα χρηματοπιστωτικά ιδρύματα του Ιράν, συμπεριλαμβανομένων των Bank Melli και Bank Sepah. Η Bank of East Land διευκόλυνε, επίσης, τις χρηματοοικονομικές συναλλαγές προς όφελος του προγράμματος όπλων του Γενικού Γραφείου Αναγνώρισης (RGB) της Βόρειας Κορέας.
                     
                  
                        3.
                     
                     
                        Korea Daesong Bank
                        (άλλως Choson Taesong Unhaeng· Taesong Bank)
                     
                     
                        Διεύθυνση: Segori-dong, Gyongheung St., Potonggang District, Pyongyang
                        Αριθ. τηλ.: 850 2 381 8221
                        Αριθ. τηλ.: 850 2 18111 εσωτ. 8221
                        Φαξ: 850 2 381 4576
                     
                     
                        Χρηματοπιστωτικός οργανισμός της Βόρειας Κορέας που υπάγεται απευθείας στο Γραφείο 39 και συμμετέχει στη διευκόλυνση των σχεδίων χρηματοδότησης της διάδοσης της Βόρειας Κορέας.
                     
                  
                        4.
                     
                     
                        Korea Daesong General Trading Corporation
                        (άλλως Daesong Trading· Daesong Trading Company· Korea Daesong Trading Company· Korea Daesong Trading Corporation)
                     
                     
                        Διεύθυνση: Pulgan Gori Dong 1, Potonggang District, Pyongyang
                        Αριθ. τηλ.: 850 2 18111 εσωτ. 8204/8208
                        Αριθ. τηλ.: 850 2 381 8208/4188
                        Φαξ: 850 2 381 4431/4432
                     
                     
                        Εταιρεία που υπάγεται στο Γραφείο 39 και χρησιμοποιείται για να διευκολύνει τις εξωτερικές συναλλαγές για λογαριασμό του Γραφείου 39.
                        Ο διευθυντής του Γραφείου 39, Kim Tong-un, περιλαμβάνεται στον κατάλογο του παραρτήματος V του κανονισμού (ΕΕ) αριθ. 329/2007 του Συμβουλίου.
                     
                  
                        5.
                     
                     
                        Korea Kwangson Banking Corp. (KKBC)
                        (άλλως Korea Kwangson Banking Corp· KKBC)
                     
                     
                        Διεύθυνση: Jungson-dong, Sungri Street, Central District, Pyongyang
                     
                     
                        Θυγατρική που ενεργεί εξ ονόματος ή υπό την καθοδήγησή της, της ιδιοκησίας ή ελεγχόμενης από την Korea Ryonbong General Corporation (οντότητα εγγεγραμμένη στον κατάλογο από τα Ηνωμένα Έθνη, 24.4.2009).
                        Παρέχει χρηματοοικονομικές υπηρεσίες προς υποστήριξη τόσο της Tanchon Commercial Bank (οντότητα εγγεγραμμένη στον κατάλογο από τα Ηνωμένα Έθνη, 24.4.2009) όσο και της Korea Hyoksin Trading Corporation (οντότητα εγγεγραμμένη στον κατάλογο από τα Ηνωμένα Έθνη, 16.7.2009);
                        Από το 2008 και μετά, η Tanchon Commercial Bank χρησιμοποιούσε την KKBC για να διευκολύνει μεταφορές κεφαλαίων που πιθανώς ανέρχονταν σε εκατομμύρια δολάρια, συμπεριλαμβανομένων μεταφορών στις οποίες εμπλέκονται κεφάλαια που συνδέονται με την Korea Mining Development Trading Corporation (KOMID) (οντότητα εγγεγραμμένη στον κατάλογο από τα Ηνωμένα Έθνη, 24.4.2009) από τη Βιρμανία στην Κίνα το 2009.
                        Επιπροσθέτως, η Hyoksin, για την οποία ο ΟΗΕ ανέφερε ότι εμπλέκεται στην ανάπτυξη όπλων μαζικής καταστροφής, επιδίωξε να χρησιμοποιήσει την KKBC σε σύνδεση με αγορά εξοπλισμού διπλής χρήσης το 2008. Η KKBC έχει τουλάχιστον ένα υποκατάστημα εξωτερικού στο Dandong της Κίνας.
                     
                  
                        6.
                     
                     
                        Γραφείο 39 του Κόμματος Εργαζομένων Κορέας
                        (άλλως Office #39· Office No. 39· Bureau 39· Central Committee· Third Floor Division 39.)
                     
                     
                        Διεύθυνση: Second KWP Government Building (Korean: Ch’o’ngsa), Chungso’ng, Urban Tower (Korean’Dong), Chung Ward, Pyongyang; Chung-Guyok (Central District), Sosong Street, Kyongrim-Dong, Pyongyang; Changgwang Street, Pyongyang.
                     
                     
                        Το Γραφείο 39 του Κόμματος Εργαζομένων Κορέας ενέχεται σε παράνομη οικονομική δαστηριότητα για την υποστήριξη της κυβέρνησης της Βόρειας Κορέας. Έχει παραρτήματα σε ολόκληρο το κράτος που συλλέγουν και διαχειρίζονται κεφάλαια και είναι αρμόδιο για την απόκτηση ξένου συναλλάγματος για την ανώτερη ηγεσία του Κόμματος Εργαζομένων Κορέας της Βόρειας Κορέας μέσω παράνομων δραστηριοτήτων, όπως η διακίνηση ναρκωτικών. Το Γραφείο 39 ελέγχει ορισμένες οντότητες μέσα στη Βόρεια Κορέα και στο εξωτερικό μέσω των οποίων πραγματοποιεί πολλές παράνομες δραστηριότητες, συμπεριλαμβανομένων της παραγωγής, της λαθρεμπορίας και της διακίνησης ναρκωτικών. Το Γραφείο 39 συμμετείχε στην επιχειρηθείσα προμήθεια και μεταφορά ειδών πολυτελείας.
                        Το Γραφείο 39 περιλαμβάνεται στους πιο σημαντικούς οργανισμούς στους οποίους έχουν ανατεθεί καθήκοντα απόκτησης συναλλάγματος και εμπορευμάτων. Η οντότητα λέγεται ότι τελεί απευθείας υπό τις διαταγές του KIM Jong-il· ελέγχει αρκετές εμπορικές εταιρείες, ορισμένες από τις οποίες δραστηριοποιούνται σε παράνομες δραστηριότητες· σε αυτές συμπεριλαμβάνονται η Daesong General Bureau, μέρος του ομίλου Daesong group, του μεγαλύτερου ομίλου εταιρειών της χώρας. Το Γραφείο 39 σύμφωνα με ορισμένες πηγές διατηρεί γραφείο αντιπροσώπευσης στη Ρώμη, το Πεκίνο, τη Μπανγκόνγκ, τη Σιγκαπούρη, το Χονγκ Κονγκ και το Ντουμπάι. Προς τα έξω, το Γραφείο 39 αλλάζει όνομα και εμφάνιση τακτικά. Ο διευθυντής του Γραφείου 39, JON Il-chun περιλαμβάνεται ήδη στον κατάλογο κυρώσεων της ΕΕ.
                        Το Γραφείο 39 παρήγε μεθαμφεταμίνη στη Sangwon, της επαρχίας South Pyongan και συμμετείχε επίσης στη διακίνηση μεθαμφεταμίνης σε μικρής κλίμακας λαθρεμπόρους της Βόρειας Κορέας για διακίνηση στην Κίνα και τη Νότια Κορέα. Το Γραφείο 39 διαχειρίζεται επίσης αγροκτήματα καλλιέργειας μήκωνος της υπνοφόρου στις επαρχίες North Hamkyo’ng και North Pyongan και παράγει όπιο και ηρωίνη στη Hamhu’ng και στη Nachin.
                        Το 2009 το Γραφείο 39 συμμετείχε στην αποτυχημένη απόπειρα για την αγορά και εξαγωγήστη Βόρεια Κορέα – μέσω Κίνας – δύο πολυτελών θαλαμηγών ιταλικής κατασκευής αξίας άνω των 15 εκατομμυρίων ευρώ. Οι ιταλικές αρχές σταμάτησαν την επιχειρηθείσα εξαγωγή των θαλαμηγών που προορίζονταν για τον Kim Jong-il, επειδή παραβίαζε τις κυρώσεις των Ηνωμένων Εθνών κατά της Βόρειας Κορέας βάσει του UNSCR 1718, που ζητά συγκεκριμένα από τα κράτη μέλη να εμποδίζουν την προμήθεια, την πώληση ή τη μεταφορά ειδών πολυτελείας στη Βόρεια Κορέα.
                        Το Γραφείο 39 χρησιμοποιούσε προηγουμένως τη Banco Delta Asia για το νομιμοποίηση εσόδων από παράνομες δραστηριότητες. Η Banco Delta Asia προσδιορίστηκε από το Υπουργείο Οικονομικών των ΗΠΑ τον Σεπτέμβριο του 2005 συνιστά σοβαρό κίνδυνο όσον αφορά τη νομιμοποίηση εσόδων από παράνομες δραστηριότητες δυνάμει του τμήματος (Section) 311 του νόμου USA PATRIOT Act, επειδή αντιπροσώπευε μη αποδεκτό κίνδυνο νομιμοποίησης εσόδων από παράνομες δραστηριότητες και άλλα οικονομικά εγκλήματα.»